ഉണ്ണിമേരി

മലയാളം, തെലുഗു, തമിഴ് തുടങ്ങി ദക്ഷിണേന്ത്യൻ ചലച്ചിത്ര രംഗത്തെ ഒരു  അഭിനേത്രിയാണ്  ഉണ്ണിമേരി (1962, മാർച്ച് 12-). ആറാം വയസ്സിൽ അഭിനയമാരംഭിച്ച ഉണ്ണിമേരി ഏകദേശം 300 ചലച്ചിത്രങ്ങളിൽ അഭിനയിച്ചിട്ടുണ്ട്. ഹോഴ്സ് റൈഡിങ്, ബുള്ളറ്റ് റൈഡിങ് ഉൾപ്പെടെ ആക്ഷൻ വേഷങ്ങളിലും ഉണ്ണി മേരി അഭിനയിച്ചിട്ടുണ്ട്. ഗ്ലാമർ വേഷങ്ങളിലായിരുന്നു കൂടുതലായും അഭിനയിച്ചിരുന്നത്.

ജീവിതരേഖ
അഗസ്റ്റിൻ ഫെർണാണ്ടസിന്റെയും വിക്ടോറിയയുടെയും മകളായി 1962 മാർച്ച് 12-ന് ദീപ എന്ന പേരിൽ ജനിച്ചു. അവർക്ക് ജോസഫ് മാർട്ടിൻ എന്നൊരു സഹോദരനുണ്ട്. എറണാകുളം സെന്റ് തെരേസാസ് കോൺവെന്റ് സ്കൂളിൽ നിന്നാണ് അവർ വിദ്യാഭ്യാസം നേടിയത്. മൂന്ന് വയസ്സ് മുതൽ അവർ ക്ലാസിക്കൽ നൃത്തം പഠിക്കാൻ തുടങ്ങി. അവരുടെ അമ്മയ്ക്ക് ഒരു ബാലെ ട്രൂപ്പ് ഉണ്ടായിരുന്നതിനാൽ അവർ ഇന്ത്യയിലും വിദേശത്തും നിരവധി വേദികളിൽ നൃത്തം അവതരിപ്പിച്ചു. പി. ഭാസ്കരൻ സംവിധാനം ചെയ്ത് 1971-ൽ പുറത്തിറങ്ങിയ നവവധു എന്ന ചിത്രത്തിൽ ബാലതാരമായാണ് അഭിനയിച്ചത്. 1972-ൽ ശ്രീ ഗുരുവായൂരപ്പൻ എന്ന ചിത്രത്തിൽ കൃഷ്ണനായി അഭിനയിച്ചു. ബേബി കുമാരിയെന്ന പേരിലാണ് ആ ചിത്രത്തിൽ അഭിനയിച്ചത്. ശശി കുമാർ സംവിധാനം ചെയ്ത് 1975-ൽ പുറത്തിറങ്ങിയ പിക്നിക് എന്ന ചിത്രത്തിൽ വിൻസെന്റിന്റെ നായികയായി അഭിനയിച്ചു. തുടർന്ന് അതേ വർഷം തന്നെ പ്രേം നസീർ നായകനായ അഷ്ടമിരോഹിണി എന്ന ചിത്രത്തിൽ നായികയായി.

തമിഴിൽ രജനീകാന്തിന്റെയും കമലഹാസന്റേയും തെലുഗിൽ ചിരഞ്ജീവിയുടേയും നായികയായി അഭിനയിച്ചു. തമിഴിൽ സജീവമായിരുന്ന കാലത്ത് യൂത്ത് കോൺഗ്രസിന്റെ കൾച്ചറൽ വിങ് പ്രസിഡന്റായി നിയമിതയായി.  മധുരയിൽ നിന്നും പാർലമെന്റിലേക്കു മത്സരിക്കാൻ അവസരം ലഭിച്ചെങ്കിലും അവസാനം മലയാളിയായതിനാൽ ഒഴിവാക്കപ്പെട്ടു. തുടർന്ന് രാഷ്ട്രീയം അവസാനിപ്പിച്ചു.

സ്വകാര്യജീവിതം
എറണാകുളം സെന്റ് ആൽബർട്സ് കോളേജ് ഇംഗീഷ് അദ്ധ്യാപകനായിരുന്ന റിജോയിയുമായി 1982-ൽ ഇരുപതാം വയസ്സിൽ ഉണ്ണിമേരി വിവാഹിതയായി. എറണാകുളം നഗരത്തിൽ കതൃക്കടവിൽ താമസിക്കുന്നു. ഏകമകൻ: നിർമ്മൽ.

അഭിനയിച്ച ചില ചലച്ചിത്രങ്ങൾ

 വർഷം ചലച്ചിത്രം കഥാപാത്രം ഭാഷ കുറിപ്പുകൾ 1969 നവവധു  മലയാളം 1971 ഗംഗാസംഗമം  മലയാളം 1972 ശ്രീ ഗുരുവായൂരപ്പൻ  മലയാളം 1974 ദേവി കന്യാകുമാരി  മലയാളം 1975 പിക്നിക്  മലയാളം 1975 സ്വാമി അയ്യപ്പൻ  മലയാളം 1975 തോമാശ്ലീഹാ  മലയാളം 1976 ധീര സമീരേ യമുനാ തീരേ റോഷ്നി മലയാളം 1977 അച്ചാരം അമ്മിണി ഓശാരം ഓമന മലയാളം 1977 കണ്ണപ്പനുണ്ണി മലയാളം 1977 മിനിമോൾ മലയാളം 1977 പെൺപുലി മലയാളം 1978 തച്ചോളി അമ്പു  മലയാളം 1978 മുക്കുവനെ സ്നേഹിച്ച ഭൂതം  മലയാളം 1978 അവൾ വിശ്വസ്തയായിരുന്നു  മലയാളം 1978 സൂത്രക്കാരി  മലയാളം 1978 ശത്രുസംഹാരം  മലയാളം 1978 ആനക്കളരി  മലയാളം 1979 ജീവിതം ഒരു ഗാനംമലയാളം 1979 മോചനം മലയാളം 1979 ഹൃദയത്തിന്റെ നിറങ്ങൾ മലയാളം 1979 അക്‌ബർ സലീം അനാർക്കലി അനാർക്കലി തെലുഗു 1980 പാലാട്ടു കുഞ്ഞിക്കണ്ണൻ  മലയാളം 1980 ജോണി തമിഴ് 1980 ഉല്ലാസ പറവൈകൾ തമിഴ്1980 ജാനിതമിഴ് 1981 സഞ്ചാരി മലയാളം 1981 മീണ്ടും കോകില കാമിനി തമിഴ് 1982 നാഗമറ്റത്തു തമ്പുരാട്ടി നാഗരാജ്ഞി മലയാളം 1982 ഒരു തിര പിന്നെയും തിര മലയാളം 1982 ഇന്നല്ലെകിൽ നാളെ മലയാളം 1983 ബെൽറ്റ് മത്തായി മലയാളം 1984 ഉണരൂ മലയാളം 1984 ഏപ്രിൽ 18 മലയാളം 1984 കാണാമറയത്ത് മലയാളം 1985 പത്താമുദയം മലയാളം 1985 തിങ്കളാഴ്ച നല്ല ദിവസം മലയാളം 1985 ലേഡീസ് ടെയ്‌ലർനഴ്സ് തെലുഗു 1986 അരപ്പട്ട കെട്ടിയ ഗ്രാമത്തിൽ ദേവകി മലയാളം 1988 ചിത്രം മലയാളം 1991 ഗോഡ്ഫാദർ മലയാളം 1991 കേളി മലയാളം 1991 കിഴക്കുണരും പക്ഷി മലയാളം 1992 ഗൃഹപ്രവേശം മലയാളം

അവലംബം



പുറത്തേക്കുള്ള കണ്ണികൾ


വർഗ്ഗം:1962-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ